Мария Петрова (гимнастичка)
Мария Димитрова Петрова (родена на 13 ноември 1975 г. в Пловдив, България) е бивша гимнастичка по художествена гимнастика. Тя е втората българска гимнастичка трикратна световна шампионка (Аликанте 1993, Париж 1994, Виена 1995) след Мария Гигова, двукратна европейска шампионка (Щутгарт 1992, Солун 1994) и носителка на европейската купа (Малага 1993). Мария Петрова е една от петте трикратни световни шампионки в цялата история на този спорт.

Спортни Постижения 
 1991 г. – Световно Първенство (Атина) дебют на световно първенство 
– световна вице шампионка в отборното класиране заедно с Мила Маринова и Кристина Шикерова

- четвърто място финал на топка и бухалки.

 1992 г. – Европейска Първенство (Щутгарт) 
– абсолютна европейска шампионка в многобоя с максимален брой точки 40.00

- Европейска шампионка в отборното класиране заедно с Диана Попова и Димитринка Тодорова

- 1 бронзов медал на въже

 1992 г. – Световно Първенство (Брюксел) световна вице-шампионка в многобоя
- 2 сребърни медала (финал на топка и бухалки)

- 1 бронзов медал (финал на обръч)

 1992 г. XXV олимпийски игри в Барселона – 5-о място многобой

 1993 г. – Европейската купа (Малага) златен медал в многобоя
- 2 златни медала (финал на обръч и лента)

- 1 сребърен медал (финал на топка)

 1993 г. – Световно Първенство (Аликанте) абсолютна световна шампионка в многобоя
- Световна шампионка в отборното класиране заедно с Юлия Байчева и Бранимира Иванова Маркова

- 3 златни медала (финал на обръч, топка и лента)

- 1 бронзов медал (финал бухалки)

 1994 г. – Световно Първенство (Париж) абсолютна световна шампионка в многобоя
- 1 златен медал (финал на обръч)

- 2 сребърни медала (финал на лента и бухалки )

- 1 бронзов медал (финал на топка)

 1995 г. – Световно Първенство (Виена) абсолютна световна шампионка в многобоя заедно с Екатерина Серебрянская
- Световна вице шампионка в отборното класиране заедно с Диана Попова

- 1 златен медал (финал на бухалки)

- 1 сребърен медал (финал на въже)

 1996 г. – Световно Първенство (Будапеща) не се провежда многобой, в състезанието е предвидено разпределение на медали само на отделните уреди, всяка гимнастичка (по 2 от страна) може да участва само с две съчетания.

- 1 сребърен медал (финал на топка)

- 1 бронзов медал (финал на бухалки)

 1996 г. XXVI олимпийски игри в Атланта – 5-о място многобой

Личен живот 

23 декември 1994 Наградите „Спортен Икар“. Мария Петрова е наградена за спортистка на годината, а Борислав Михайлов беше награден за спортист на годината.

Мария Петрова се омъжва за Борислав Михайлов през 1998 г., който тогава е вратар на българския национален отбор по футбол.

От него Мария има дъщеря, Елинор (1999). Гимнастичката приема децата от първия брак на Борислав – Бисера (1982) и Николай Михайлов (футболист) (1988).

Професионална Кариера 
 2001 – Член на Управителния Съвет към БФХГ (Българска федерация по художествена гимнастика)
 2005 – Член на Техническия Комитет към Европейската федерация по художествена гимнастика
 2010 – Вицепрезидент на БФХГ
 2018 – Президент на Техническия Комитет към Европейската федерация
 2021 – Втори вицепрезидент на Техническия Комитет към Международната федерация по художествена гимнастика

Български художествени гимнастички
Родени в Пловдив
Почетни граждани на Пловдив